Mame Joxia tõsenuhmase , aorihtyã ekepyry zonẽtopõpyry tõ tonese eya ypy emory po . Moro zehpo tõ tahkapose eya , toutohme , jahkatohme okyno zahkatoh po . Morara tyripose eya nuriame moro zahkatoh ehtohme . Morara tyrise eya urutõ omihpyry ae ro , pake ahtao , tuisa Jeropoão xikihme ahtao moro apoto apõ pũto , otuhtoh konõto zano . Mame tõsenuhmase ropa tuisa Joxia . Urutõ ekepyry zonẽtopõpyry tonese eya : “ Morara exĩko mana , ” kahpono .
